
Mga Nilalaman

Karapatang-ari

Gusto Kong Magsabi Ng Totoo (Tagalog Bedtime Collection)

Marami pang nakakatuwang mga aklat sa | www.kidkiddos.com | Collect them all!

Gusto Kong Magsabi Ng Totoo

Thank you for purchasing this book | Salamat sa pagbili ng librong ito

Isang napakagandang araw ng tag-init. Maliwanag ang sikat ng araw. Maririnig mo ang huni ng mga ibon. Abala naman sa pagbisita sa mga makukulay na mga bulaklak ang mga paru-paro at bubuyog.

Ang munting kunehong si Jimmy ay naglalaro ng bola sa kanilang bakuran, kasama ang kanyang dalawang nakatatandang kapatid. Ang kanilang ina ay abala sa pagdidilig ng kanyang paboritong mga daisy.

“Mag-ingat kayo at baka matamaan ninyo ang mga bulaklak  ko, mga anak,” sabi ni nanay.

“Oo naman po nanay,” sagot ni Jimmy.

“Huwag po kayong mag-alala nanay,” sabi naman ng panganay na kuneho. “Ligtas ang mga daisy mo sa amin.”

Bumalik na sa bahay si nanay kuneho habang ipinagpatuloy ng magkakapatid ang paglalaro sa bakuran.

“Oy, iba naman ang laruin natin ngayon,” sabi ng panganay na kapatid ni Jimmy habang iniikot ang bola.

“Anong laro?” tanong ni Jimmy.

Sandaling nag-isip ang panganay na kuneho. “Ihagis natin sa ere ang bola at paunahan tayong makasalo.”

“Gusto ko iyan,” masayang sabi ni Jimmy.

“Magsimula na tayo,” bulalas ng pangalawang kapatid ni Jimmy. “Ihagis niyo na ang bola.”

Malakas na inihagis sa ere ng panganay na kuneho ang bola.

Silang lahat ay tumingin sa taas ng nakanganga habang ang malaking kulay kahel na bola ay lumipad sa ere. Ilang sandali pa, nagsimula na itong mahulog sa lupa.

Iniunat nila ang kanilang mga braso at mariing hinintay na mahulog ang bola.

Nang mahuhulog na ang bola sa lupa, tumakbo ang panganay na kuneho upang saluhin ito.

Sa isang iglap, paabanteng tumalon si Jimmy at inabot ang bola bago pa man ito makuha ng kanyang mga kuya. “Hurray! Nanalo ako!”

Nagtatalon siya sa tuwa at nag-umpisang magtatakbo sa bakuran sa sobrang kasiyahan.

Nang bigla siyang natapilok sa isang maliit na bato at sumalpak sa lupa... sa mismong gitna ng paboritong mga daisy ng kanilang nanay.

“Aray!” sigaw ni Jimmy habang iniaangat ang kanyang ulo mula sa basang lupa.

Agad siyang tinulungang makatayo ng kanyang panganay na kuya. “Jimmy, nasaktan ka ba?” tanong niya.

“Hindi... Sa palagay ko ay ayos lang ako,” sabi ni Jimmy.

“Dahil ang mga daisy na ito ay napakalambot, prinotektahan ka nila,” paliwanag ng panganay na kuya ni Jimmy.

Malungkot na pinagmasdan ng tatlong kuneho ang paboritong mga daisy ng kanilang nanay, na ngayon ay sira sira na. Ang ilan sa mga ito ay naputol pa.

“Hindi matutuwa si nanay kapag nakita niya ito,” mahinang bulong ng panganay na kuneho.

“Sigurado iyon,” sang-ayon ng pangalawang kapatid ni Jimmy.

“Pakiusap, pakiusap,  huwag ninyong sasabihin kay nanay na ako ang gumawa nito. Pakiusaaaaap...” pagmamakaawa ni Jimmy habang dahan dahang lumalayo sa mga nasirang daisy.

Nang mga sandaling iyon, tumatakbong dumating ang kanilang nanay mula sa kanilang bahay. “Mga bata, anong nangyari? May narinig akong sumigaw kanina lang. Ayos lang ba kayo?”

“Ayos lang kami, nanay,” sabi ng panganay na kuneho. “Pero ang iyong mga bulaklak...”

Napansin ng  nanay nila ang nawasak na mga bulaklak. Napabuntong-hininga siya. “Paano ito nangyari?” tanong niya na bagsak ang balikat.

“Yung mga alien,” mabilis na sagot ni

